**Vremea inimilor noastre**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vremea inimilor noastre

...

Privește, vine toamna,

Mi-a șoptit un vânt aseară,

Pleacă vara, pleacă doamna,

Cu-a ei căldură infernală!

...

Vor mai fi zile senine,

Poate-așa, din, inerție,

Numai zilele cu tine

Rămân aici, ele nu pleacă,

Le-am făcut o colivie

Cu gratii dese, să nu treacă

Și le-am preschimbat pe toate,

Cu sărut pe săturate,

În alint și poezie,

Toamna noastră să-ntârzie!

...

Că ce-o fi dincolo de noi?

Nopțile lungi, zilele mici,

Frunze moarte, copaci goi,

Să ne bucurăm aici

...

De-o vară lungă și frumoasă,

Cu nopți senine și albastre

Cu iubirea prețioasă

Din vremea inimilor noastre!